RESOLUCIÓN DE DELEGACIÓN DE FUNCIÓNS DA ALCALDÍA NA XUNTA DE GOBERNO LOCAL
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 06/05/2020)

Resolución do alcalde do día 23 de abril de 2020, coa corrección do erro, por omisión, do día 24 de abril de 2020: Con motivo da declaración do estado de alarma para a xestión de situación da crise sanitaria ocasionada polo COVID-19, decretada no Real Decreto 463/2020, de 14 de marzo, esta Alcaldía, con data do 30 de abril de 2020, ditou decreto avocando as competencias que tiña delegadas na Xunta de Goberno Local (BOP do 11 de xuño de 2019 e 14 de agosto de 2019 e Decreto de 17-3-2020 sen publicar). Tras ver o Real Decreto Lei 11/2020, do 31 de marzo, polo que se adoptan medidas urxentes complementarias no ámbito social e económico para facer fronte ao COVID-19, que modifica a Lei 7/1985, Reguladora das Bases do Réxime Local, engadindo un paragrafo máis ao seu artigo 46 que permite a celebración das sesións de órganos colexiados das Entidades Locais por videoconferencia, cando concorran situacións excepcionais de forza maior, grave risco colectivo ou catástrofes públicas que impidan o normal funcionamento do réxime presencial destas sesións, procede regresar á situación anterior e reanudar as sesións da Xunta de Goberno Local por videoconferencia. De conformidade co establecido nos artigos 21.3 e 23.2 da Lei 7/1985, de 2 de abril, reguladora das bases de réxime local, PRIMEIRO: Delegar na Xunta de Goberno Local as seguintes competencias:- O outorgamento de licenzas e autorizacións de competencia da Alcaldía (agás as licenzas de enterramento, de matrimonio, relativas á tenza de animais, licenzas para realización de espectáculos públicos, incluídos os de carácter extraordinario, e unicamente para as actividades recreativas de carácter extraordinario, a toma de razón das declaracións responsables referidas aos mesmos espectáculos e actividades recreativas, as autorizacións para ocupación de dominio público precisas para o desenvolvemento deses espectáculos públicos e actividades recreativas, autorizacións para o exercicio da venda ambulante, instalación de atraccións, para a ocupación da vía pública con mercadorías, materiais de construción, valos e outras instalacións análogas, para a instalación de propaganda e letreiros así como para a entrada e saída de vehículos (vaos) e reservas da vía pública, cuxo outorgamento queda de competencia do alcalde ou do concelleiro no que o alcalde ten delegadas ditas competencias). SEGUNDO: As presentes delegacións producirán efectos a partir da data da presente Resolución. A Alcaldía poderá avocar para si as competencias delegadas nesta Resolución nos casos previstos no artigo 10 da Lei 40/2015, de Réxime xurídico do Sector Público, motivando as causas polas que se produce a avocación. TERCEIRO: Reanudar as sesións ordinarias e periódicas da Xunta de Goberno Local. CUARTO: Publicar estes acordos no Boletín Oficial da Provincia, no taboleiro municipal e no Portal de Transparencia do Concello. QUINTO: Dar conta ao Pleno da Corporación Municipal da presente Resolución na primeira sesión que se leve a cabo. Recursos. Contra a presente resolución, que pon fin á vía administrativa, os interesados poderán interpoñer recurso de reposición potestativo ante o Alcalde, no prazo dun mes a contar do día seguinte ao de publicación deste anuncio, ou ben interpoñer recurso contencioso-administrativo, no prazo de dos meses contados a partir do día seguinte ao da publicación deste anuncio no Boletín Oficial da Provincia, ante o Xulgado do Contencioso-Administrativo correspondente. Se optase por interpoñer o recurso de reposición potestativo non poderá interpoñer recurso contencioso-administrativo ata que aquel sexa resolto expresamente ou se produza a súa desestimación por silencio. Todo elo sen prexuízo de que poda interpoñer Vd. calquera outro recurso que estime máis conveniente ao seu dereito. Documento asinado electronicamente